Urang Dayak Punan

Dayak Punan adolah salah satu rumpun suku Dayak yang barado  di Kalimantan Barat, Kalimantan Tengah, dan Kalimantan Timur. Di 6 (anam) kabupaten di Kalimantan Timur tadapek 8.956 jiwa suku Punan yang tasebar pado 77 lokasi pamukiman. Suku-suku Dayak yang tamasuak rumpun Punan diantaronyo:

 Suku Dayak Hovongan di Kapuas Hulu, Kalbar
 Suku Dayak Uheng Kereho/Oloh Ot Nyawong/Suku Dayak Seputan di Kapuas Hulu, Kalbar
 Suku Dayak Punan Murung di Murung Raya, Kalteng
 Suku Dayak Aoheng (Suku Penihing) di Kalimantan Timur
 Suku Dayak Punan Merah/Suku Dayak Punan Serata/Suku Dayak Punan Langasa/Suku Dayak Punan Nya'an
 Suku Dayak Punan Aput-Busang
 Suku Dayak Merap
 Suku Dayak Punan Tubu
 Suku Dayak Ukit/Suku Bukitan/Suku Beketan
 Suku Dayak Bukat
 Suku Dayak Punan Habongkot
 Suku Dayak Panyawung
 Suku Dayak Punan Lisum
 Suku Dayak Punan Kelay-Segah di Sungai Kelay, Kabupaten Berau, Kalimantan Timur

Punan Murung 
Suku Dayak Punan di Kalimantan Tengah tadapek di pahuluan batang aia Barito yaitu di Kabupaten Murung Raya yang dikenal sabagai suku banamo Dayak Punan Murung. Kabanyakan suku-suku Dayak di Kalimantan Tangah tamasuak rumpun Ot Danum kacuali suku Dayak Punan Murung.

Punan Hovongan 
Dayak Punan marupokan ciek dari babarapo subsuku Dayak yang mandiami pahuluan Batang Aia Kapuas. Etnis yang dulunyo marupokan banso nomaden (bapindah-pindah), kini lebiah manatap dan mamparaktekkan sistim patanian bagilia baliak (baladang). Sub-etnis dayak Punan yang mandiami pahuluan Batang Aia Hovongan (Bungan), anak batang aia Kapuas yang tadiri dari beberapa kampuang:

 Nanga Lapung
 Nanga Bungan
 Tanjung Lokang
 Belatung (sabagian)
 Hovo'ung (sabagian)

 Panduduak

Pakiroan jumlah panduduak hampia 2000 jiwa.

 Kapalo Adat

Kalompok iko mampunyoi surang Tumenggung atau datuak yaitu "Akek Dalung Tapa" (*baru maningga dunia akhir bulan juni 2009) dan kini ko digantikan samo anak bujangnyo yaitu Temenggung Abang Dalung (2009).

Temenggung
 Temenggung jo Kapalo adat mampunyoi peran yang babeda, Kapalo adat labiah kapada adat istiadat sadangkan karajo Temenggung mampunyoi peran pentiang dalam kadaulatan wilayah ketemenggungan.
 Bahasa Hovongan

Kode Bahaso Hovongan adolah HOV.

Punan Uheng Kereho 
Iolah sub suku Punan yang mandiami pahuluan Batang Aia Kapuas jo batang Aia keriau/Kereho sub iko tadiri dari babarapo kampuang:

 Nanga Enap
 Nanga Erak
 Nanga Balang
 Sepan
 Salin
 Bu'ung (sebagian)
 Belatung (sebagian)

 Kapalo Adat

Kalompok iko mampunyai surang temenggung yaitu Agustinus Djangin.

 Populasi Panduduak

Populasi etnis ini dipakirokan sakitar 2500 Jiwa.

 Bahaso Uheng Kereho

Kode Bahasa Uheng Kereho adolh xke

Daerah ketemenggungan Dayak Punan iko dapek dijangkau jo maggunokan transportasi batang aia dari Putussibau jo biaya sewa speed boat barvariasi dari sajuta sampai tigo juta limo ratuih ribu rupiah. Sumber daya alamnyo masih malimpah ruah; sarupo sarang burung walet dan kakayoan partambangan lainnyo. Akan tatapi karano talalu jauahnyo wilayah iko, banyak dari masyarakaik suku iko terisolasi dari dunia lua sahinggo tingkek parekonomian sarato pandidikan sampai kini ko dalam tingkek yang mengkhawatirkan.

Di satiok kampuang-kampuang urang Punan anak yang basakolah hinggo manamaikkan pandidikan dasar dapek dihituang jo jari tangan, apolagi yang manamatkan bangku kuliah.

Punan Kelay 
Dayak Punan Hulu Kelay mandiami hulu sungai Kelay, Kabupaten Berau, Kaltim tadiri:

 Kampuang Long Sului, Kelay, Berau
 Kampuang Long Macin, Kelay, Berau
 Kampuang Long Lamjan, Kelay, Berau
 Kampuang Long Keluh, Kelay, Berau
 Kampuang Long Duhung, Kelay, Berau
 Kampuang Long Beliu, Kelay, Berau

Sijarah 
Manuruik carito yang ado suku Punan ko barasa dari Yunan, dataran cino. Urang suku Punan manuruik sijarah tuturnyo urang suku punan iolah palarian dari cino yang kalah dalam baparang, kamudian malarikan diri manggunokan kapa-kapa sampai kapulau Kapulau Kalimantan. Salain ado di kapulauan Kalimantan suku iko juo ado di Sabah jo Serawak  Malaysia Timur.

Diantaro 400 suku nan ado di Kalimantan suku Punan marupokan suku yang sagalo kalabiahan, urang suku ko dikenal sabagai suku yang paliang hebat, tangguh, katiko baparang jo baburu, sarato batahan hiduik di alam. Apobilo ado masyarakaik awam yang tasasek di hutan biasonyo masyarakaik maminta tolong ka urang Punan untuak mancari, dan sabagai imbalannyo urang Punan maminta Garam jo Tambakau sabagai kabutuhan pangan sahari-harinyo.

Organisasi suku Dayak Punan 

 Yayasan Adat Punan (YAP), JL. Anggrek Merpati I/96 Kompleks Batu Alam Permai, Samarinda Kode Pos 75124.

Pranala lua 

 Language of Kalimantan
 Daftar Bahasa

Rujuakan 

Suku banso di Indonesia